Document ID: 32014D0158

РЕШЕНИЕ ЗА ИЗПЪЛНЕНИЕ НА КОМИСИЯТА
от 20 март 2014 година
за изменение на Решение 2006/594/ЕО по отношение на допълнителните средства от Европейския социален фонд за някои държави членки в рамките на цел „Сближаване“
(нотифицирано под номер C(2014) 1707)
(2014/158/ЕС)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕО) № 1083/2006 на Съвета от 11 юли 2006 г. за определяне на общи разпоредби за Европейския фонд за регионално развитие, Европейския социален фонд и Кохезионния фонд и за отмяна на Регламент (ЕО) № 1260/1999 (1), и по-специално член 18, параграф 2 от него,
като има предвид, че:
(1)
С Решение на 2006/594/ЕО на Комисията (2) беше определено показателното разпределение по държави членки на бюджетните кредити за задължения, поети във връзка с цел „Сближаване“ за периода 2007-2013 г.
(2)
Регламент (ЕО) № 1083/2006 бе изменен с Регламент (ЕС) № 1298/2013 на Европейския парламент и на Съвета (3) с цел да се обърне внимание на специфичните проблеми с безработицата, най-вече при младежите, и на бедността и социалното изключване чрез добавяне на общ пакет от 125 513 290 EUR, по цени от 2004 г., в рамките на Европейския социален фонд.
(3)
В член 19 от изменения Регламент (ЕС) № 1083/2006 се променят наличните ресурси за цел „Сближаване“ с цел повишаване средствата от Европейския социален фонд, отпуснати на Франция, с 13 959 768 EUR през 2013 г.
(4)
Примерните суми на бюджетните кредити за задължения за регионите, които имат право да се възползват от структурните фондове по линия на цел „Сближаване“ през 2013 г. следва да бъдат преразгледани за тази държава членка.
(5)
Решение № 2006/594/ЕО не е било изменяно по отношение на допълнителните финансови средства, разпределени за Хърватия при нейното присъединяване. От съображения за прозрачност и изчерпателност отпуснатите за Хърватия средства следва да бъдат вписани.
(6)
Поради това Решение 2006/594/ЕО следва да бъде съответно изменено,
ПРИЕ НАСТОЯЩОТО РЕШЕНИЕ:
Член 1
Приложения I и III към Решение 2006/594/ЕО се заменят с приложенията към настоящото решение.
Член 2
Адресати на настоящото решение са държавите членки.
Съставено в Брюксел на 20 март 2014 година.

Labels: 2
18
15